Diari Oficial de la Generalitat Valenciana


Sumari del DOGV 5184, del 25-01-2006 (2006/746)

RESOLUCIÓ de 18 de gener de 2006, del director gerent de l'Agència Valenciana de Salut, per la qual es deleguen competències en matèria de personal.
----------------------------------------------------------------------------------------------------------------------------------------------------

### Dades del document

Número de DOGV
:   5184

Data del DOGV
:   25-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/746


Data del document
:   18-01-2006

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * delegació de poders
    * competència administrativa
    * administració regional

RESOLUCIÓ de 18 de gener de 2006, del director gerent de l'Agència Valenciana de Salut, per la qual es deleguen competències en matèria de personal. [2006/X746]  
Per la Llei 3/2003, de 6 de febrer, d'Ordenació Sanitària, es crea l'Agència Valenciana de Salut com a organisme autònom, de caràcter administratiu, de la Generalitat, adscrit a la Conselleria de Sanitat, dotat de personalitat jurídica pròpia i plena capacitat per al compliment dels seus fins, a la qual s'encomana la gestió i administració del sistema valencià de salut i de la prestació sanitària de la Comunitat Valenciana.  
Posteriorment, per mitjà del Decret 25/2005, de 4 de febrer, del Consell de la Generalitat, s'aproven els Estatuts reguladors de l'Agència Valenciana de Salut, que estableix un nou àmbit organitzatiu i competencial en l'orde sanitari.  
La nova situació competencial i organitzativa aconsella l'establiment d'una norma de delegació de competències, en matèria de gestió de personal, d'acord amb el que preveu l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que en permeta una gestió més àgil i eficaç.  
En atenció de totes estes consideracions, resolc:   
Article 1  
El director general de Recursos Humans   
Per delegació del director gerent de l'Agència Valenciana de Salut, exercirà les competències següents:  
1. Respecte al personal destinat en servicis centrals de l'Agència,  
a) La incoació d'expedients disciplinaris per falta greu o molt greu i l'establiment de mesures cautelars.  
b) La imposició de sancions per falta lleu.  
c) El control d'horari i de l'assistència.  
d) La concessió de permisos i llicències reglamentàries, i els d'assistència a cursos seminaris, jornades, etc. que es facen fora de la localitat.  
e) Les deduccions retributives per incompliment de jornada, i les reduccions de jornada sense efectes econòmics.  
f) L'extensió de preses de possessió i cessament.  
g) La resolució de tots els assumptes que es referisquen a este personal, excepte les propostes de creació, modificació o amortització de llocs de treball.  
2. Respecte al personal destinat en els Departaments de Salut  
a) La incoació d'expedients disciplinaris per falta greu o molt greu, i l'establiment de mesures cautelars.  
b) La resolució dels recursos d'alçada i reclamacions prèvies contra les sancions per falta lleu imposades pels gerents dels Departaments de Salut, en virtut de la delegació del director gerent de l'Agència.  
c) Reconeixement del grau personal als funcionaris que exercixen llocs informàtics de les institucions sanitàries de l'AVS.  
d) Integració del personal de les institucions sanitàries de l'AVS en els règims jurídics, d'acord amb la normativa vigent.  
e) Autorització dels nomenaments de personal estatutari de caràcter eventual.  
f) Autorització de la cobertura interina de vacants de plantilla quan es considere necessària per al funcionament del servici.  
g) Elaborar i executar la política de relacions amb les organitzacions sindicals o òrgans de representació del personal sanitari de l'AVS  
h) Proposar el règim retributiu del personal d'institucions sanitàries  
i) Establir criteris homogenis respecte a l'aplicació del règim retributiu.  
j) Elaborar instruccions relatives a jornada, horari, permisos, vacances i llicències, per a una aplicació homogènia en els centres.  
k) Coordinar i realitzar el seguiment dels sistemes implantats per a la selecció de personal amb vinculació de caràcter temporal d'institucions sanitàries, així com la resolució dels recursos i reclamacions que es plantegen en esta matèria.  
l) Autoritzar el canvi de complement específic del personal mèdic.  
m) El reconeixement de servicis previs prestats, en tot o en part, fora de les institucions sanitàries de la Seguretat Social, i el nou còmput i valoració de triennis.  
n) La concessió de permisos i llicències reglamentàries de duració superior a tres mesos, i els que siguen conseqüència de l'exercici de funcions sindicals o de representació del personal de duració superior a un mes.  
o) Les convocatòries per a la provisió de càrrecs directius dels departaments de l'AVS.  
p) Les convocatòries de selecció de personal i provisió de llocs.  
q) Els nomenaments dels tribunals i de les comissions de valoració dels processos de selecció i provisió.  
r) Resolució dels recursos interposats contra els actes dictats per tribunals i comissions de valoració.  
s) Nomenament del personal fix i concessió de pròrrogues per a la presa de possessió.  
t) La resolució en matèria de comissions de servicis, reingressos provisionals al servici actiu i adscripcions funcionals.  
u) Nomenaments provisionals de direccions de servici i de secció, tant assistencials com no assistencials.  
v) Resoldre les reclamacions prèvies a la via judicial laboral i els recursos administratius que s'interposen contra actes i resolucions que dicten els òrgans directius dels departaments, excepte els de règim retributiu.  
w) Resoldre els expedients de compatibilitat/incompatibilitat del personal d'institucions sanitàries i tramitar els recursos administratius interposats en esta matèria.  
x) Resolució dels assumptes relatius a places vinculades i al personal que les exercix.  
y) La declaració de les situacions administratives del personal, excepte les que es deleguen en altres òrgans de l'Agència.  
Article 2  
Els directors gerents dels Departaments de Salut, els directors dels hospitals de la Malva-rosa i d'Ontinyent, els dels hospitals d'Atenció Sociosanitària i de Salut Mental i els òrgans directius dels centres no integrats en els departaments.  
Per delegació del director gerent de l'Agència Valenciana de Salut, exerciran les competències següents:  
1. Respecte a tot el personal dependent  
a) La imposició de sancions disciplinàries per falta lleu.  
b) El nomenament de funcionaris interins i de substitució.  
c) La concessió de permisos i llicències reglamentaris, excepte els de duració superior a tres mesos; els que siguen conseqüència de l'exercici de funcions sindicals o de representació del personal, de duració inferior a un mes; i també les reduccions de jornada.  
d) Els nomenaments provisionals, i cessament, en places no bàsiques sempre que siguen d'inajornable necessitat i no siga possible la substitució reglamentària per part de l'inferior immediat, amb les excepcions següents: personal directiu i llocs de treball de cap de servici i de secció.  
2. Respecte al personal dependent, excepte el personal de quota i funcionaris tècnics de l'Estat al servici de la sanitat local, metges, practicants i comares mentre no s'integren en Equips d'Atenció Primària  
a) El nomenament i cessament de personal estatutari interí i de personal estatutari eventual, amb l'autorització prèvia de l'òrgan competent.  
b) El nomenament i cessament de personal estatutari substitut.  
c) L'extensió de diligències de presa de possessió, incorporació o cessament.  
d) La resolució de jubilació i la declaració de les situacions administratives d'excedència voluntària per interés particular, i d'excedència per a l'atenció de fills i familiars.  
e) El reconeixement de triennis i antiguitat pel que fa a les retribucions.   
f) El reconeixement de servicis previs prestats en institucions sanitàries de la Seguretat Social i del nou còmput i valoració de triennis, excepte el reconeixement de servicis prestats, en tot o en part, fora de les institucions sanitàries de la Seguretat Social.  
g) La concessió del complement de pensió de jubilació, ajudes a minusvàlids i altres prestacions d'acció social.  
h) El reconeixement del dret a la percepció de les quanties establides, si és el cas, com a millora de les prestacions de Seguretat Social.  
i) L'assignació i ubicació en el centre de llocs de treball bàsics de cada categoria.  
j) Les certificacions en matèria de personal.  
k) La firma de contractes de treball en places de formació sanitària.  
l) La declaració de servici actiu amb dret a reserva de plaça del personal amb nomenament temporal per promoció interna temporal.  
Article 3  
Els directors territorials de la Conselleria de Sanitat  
Per delegació del director gerent de l'Agència Valenciana de Salut, exerciran les competències següents:  
1. Respecte a tot el personal que preste servicis en Departaments de Salut, i en altres centres no integrats en els departaments.  
a) La gestió de les llistes d'ocupació per a la vinculació temporal del personal a les institucions sanitàries dependents de l'AVS, excepte en el Departament de Salut d'Alcoi que gestionarà les llistes d'ocupació del seu àmbit territorial.  
b) La resolució de recursos administratius i reclamacions prèvies a la via judicial laboral que s'interposen contra actes i resolucions dictats pels òrgans directius dels Departaments de Salut i altres centres no integrats en els departaments en exercici de competències relacionades amb el règim retributiu.  
c) La resolució dels recursos de reposició i reclamacions prèvies contra les sancions per falta lleu imposades pels òrgans directius per raó de la delegació de l'article 2.1.a).  
2. Respecte al personal de quota i zona i els funcionaris tècnics de l'Estat al servici de la sanitat local, metges, practicants i comares, mentre no s'integren en Equips d'Atenció Primària, exerciran a més:  
a) El nomenament d'interinitat i de substitució, quan siga procedent, en places de funcionaris interins tècnics de l'estat al servici de la sanitat local, així com el respectiu cessament.  
b) El nomenament d'interinitat i de substitució, quan siga procedent, en cessament.  
c) La facultat d'acordar acumulacions de quota amb caràcter transitori al titular d'un altre lloc.  
d) L'extensió de diligències de presa de possessió, incorporació i cessament.  
e) La concessió del complement de pensió de jubilació, de les ajudes a minusvàlids i altres prestacions d'acció social.  
f) El reconeixement de triennis i antiguitat a efectes retributius.  
g) El reconeixement dels servicis previs prestats en institucions sanitàries de la Seguretat Social i del nou còmput i valoració de triennis, excepte el reconeixement dels servicis prestats, en tot o en part, fora de les institucions sanitàries de la Seguretat Social.  
h) La resolució de jubilació i la declaració de les situacions administratives d'excedència voluntària per interés particular i d'excedència per l'atenció de fills i familiars.  
i) Les certificacions en matèria de personal.  
j) La declaració de la situació de servici actiu amb dret a reserva de plaça del personal estatutari amb nomenament per promoció interna temporal.  
Article 4  
En les resolucions i actes que s'adopten en virtut del que preveu la present resolució es farà constar expressament que es dicten fent ús de facultats delegades, i es consideraran en general dictats per l'òrgan delegatori.  
Les delegacions de competències aprovades per mitjà de la present resolució s'entenen sense perjuí de les facultats de l'òrgan delegatori per a advocar el coneixement i resolució de tots els assumptes que estime oportuns, el qual també pot revocar la delegació en qualsevol moment, de conformitat amb el que establix l'article 68.5 de la Llei de Govern Valencià.  
Article 5  
En cas de vacant, absència o malaltia dels òrgans en què s'efectuen les delegacions, la suplència serà exercida pels òrgans següents:  
a) En servicis centrals, la suplència del director general de Recursos Humans serà exercida pel director gerent de l'Agència Valenciana de Salut i, en absència d'este, per qualsevol altre director general de l'Agència en l'orde establit en l'article 5 del Reglament.  
b) En els Departaments de Salut i centres no integrats en els departaments, la suplència serà exercida pels directors econòmics/directors de Gestió Administrativa corresponents; si no n'hi haguera, pel càrrec directament inferior al substituït.  
c) En les direccions territorials, la suplència serà exercida pels secretaris territorials respectius.  
Article 6  
Es faculta el director general de Recursos Humans perquè dicte les instruccions necessàries per a l'aplicació de la present resolució.  
Article 7  
Esta resolució entrarà en vigor l'endemà de la publicació en el Diari Oficial de la Generalitat Valenciana.  
València, 18 de gener de 2006.. El director gerent de l'Agència Valenciana de Salut: Manuel Cervera Taulet.